พอดีว่ามือผมไปโดนน้ำในชามน้ำสุนัข ถ้าผมล้างมือด้วยสบู่เชื้อจะตายมั้ยครับ พอดีหลังจากล้างมื้อ ผมได้เอามือไปเช็ดแผลน่ะครับ
สวัสดีค่ะ เชื้อไวรัสพิษสุนัขบ้านั้น เมื่อออกจากร่างกายสัตว์ และมาอยู่ในน้ำ ส่วนใหญ่มักจะตายภายใน 24 ชั่วโมง ทั้งนี้ขึ้นอยู่กับอุณหภูมิของน้ำ สภาพความเป็นกรดด่าง และการโดนแสงสว่างด้วย และหากเป็นน้ำที่มีคลอรีน เชื้อก็จะตายภายในไม่กี่นาทีค่ะ นอกจากนี้ หากได้ล้างมือด้วยสบู่แล้ว เชื้อไวรัสก็จะตายหมดแล้วค่ะ ดังนั้น การนำมือที่ล้างแล้วไปเช็ดแผล จึงไม่ได้ทำให้ติดเชื้อพิษสุนัขบ้าได้ค่ะ